Alėja (Upė)
Alėja – upė vidurio vakarų Lietuvoje, Raseinių rajone; Upės dešinysis intakas (Jūros baseinas). Išteka iš Pušynpelkio durpyno greta Šienlaukio kaimo, 4 km į pietvakarius nuo Lyduvėnų. Teka pietų, vėliau ir pietvakarių kryptimi. Įteka į Upę 26,8 km nuo jos žiočių, 1 km į pietryčius nuo Sujainių. Intakai (visi kairieji): Blindis (6,6 km), Kūdlankis (4,8 km), Gedotė (1,7 km). Aukštupio vaga sureguliuota. Prie Alėjos įsikūrusi Alėjų I gyvenvietė. Upės pavadinimas kildinamas iš šaknies al- (alėti = „tekėti, varvėti“).